
Fordeling af ubrugte midler fra Danske fysioterapeuter til de faglige selskaber

Retningslinjer for DSF's kursus- og udviklingspulje
1. Formål
Dansk Selskab for Fysioterapis kursus- og udviklingspulje har til formål at understøtte de faglige selskabers arbejde med udvikling og gennemførelse af faglige uddannelsesaktiviteter til gavn for fysioterapeuter.
Puljen skal bidrage til at:
· styrke evidensbaseret praksis og faglig kvalitet
· fremme udvikling af nye faglige tilbud
· understøtte videndeling mellem faglige selskaber
· styrke samarbejde på tværs af faglige specialer
2. Grundlag
Puljen finansieres af de midler, som i henhold til samarbejdsaftalen mellem Danske Fysioterapeuter og Dansk Selskab for Fysioterapi afsættes til understøttelse af de faglige selskaber.
Midler, som ikke fordeles gennem samarbejdsaftalens tilknytningsmodeller, indgår i kursus- og udviklingspuljen.
3. Tilskud
Der kan ikke søges om tilskud under 5.000 kr.
Uforbrugte midler overføres til efterfølgende budgetår.
4. Hvem kan søge?
Puljen kan søges af faglige selskaber under DSF.
Ansøgninger fra flere faglige selskaber i fællesskab kan indsendes som én samlet ansøgning.
5. Hvad kan der søges støtte til?
Puljen kan anvendes til:
· udvikling af nye kurser
· videreudvikling af eksisterende kurser
· faglige temadage
· tværgående faglige udviklingsaktiviteter
Støtten kan anvendes til udgifter, der er nødvendige for udvikling, planlægning og gennemførelse af de ansøgte aktiviteter, herunder honorering af fagpersoner, undervisere og andre relevante ressourcepersoner.
6. Hvad kan der ikke søges støtte til?
Puljen kan ikke anvendes til:
· webinarer
· politiske arrangementer
· aktiviteter vedrørende løn- og arbejdsvilkår
· Puljen kan ikke anvendes til selskabets almindelige drift uden direkte tilknytning til den ansøgte aktivitet

7. Vurderingskriterier
Bestyrelsen i Dansk Selskab for Fysioterapi foretager en samlet vurdering af de indkomne ansøgninger.
Ved prioritering lægges der særligt vægt på:
· Tværselskabeligt samarbejde
Aktiviteter, der udvikles og gennemføres af flere faglige selskaber i fællesskab, prioriteres højest.
· Faglig værdi
Aktiviteten skal bidrage til udvikling af fysioterapeutisk praksis, styrke faglig kvalitet eller fremme videndeling. Tværfaglige aktiviteter kan støttes, når de har en klar faglig relevans for fysioterapeuter og fysioterapeutisk praksis.
· Strategisk relevans
Aktiviteter, der understøtter Dansk Selskab for Fysioterapis strategiske indsatsområder, kan tillægges særlig vægt.
· Bredde og balance
Ved fordelingen af midler kan der tages hensyn til, om mindre fagområder eller selskaber tidligere har modtaget støtte.
8. Ansøgning
Ansøgning indsendes til Dansk Selskab for Fysioterapis sekretariat via det gældende ansøgningsskema.
Ansøgningen skal indeholde:
· beskrivelse af aktiviteten
· formål og forventet udbytte
· målgruppe
· budget
· oplysninger om eventuelle samarbejdspartnere
9. Behandling af ansøgninger
I puljens etableringsår 2026 fastsætter bestyrelsen særlige ansøgningsfrister og procedurer for behandling af ansøgninger.
Fra 2027 behandles ansøgninger to gange årligt med ansøgningsfrist den 1. februar og 1. august. Bestyrelsen i Dansk Selskab for Fysioterapi behandler de indkomne ansøgninger og træffer beslutning om tildeling af midler på baggrund af puljens formål og vurderingskriterier.
NB: I opstartsperioden kan der afviges 
Dansk Selskab for Fysioterapis sekretariat foretager en administrativ gennemgang af ansøgningerne, hvorefter de behandles af bestyrelse i Dansk Selskab for Fysioterapi.
Ansøgere modtager skriftligt svar efter bestyrelsens behandling.
10. Udbetaling og afrapportering
Tilskud udbetales som udgangspunkt efter gennemførelse af den ansøgte aktivitet.
Bestyrelsen i Dansk Selskab for Fysioterapi kan i særlige tilfælde dispensere fra dette princip.
Som forudsætning for udbetaling skal modtageren indsende dokumentation for aktivitetens gennemførelse og anvendelsen af de tildelte midler.
11. Administration
Bestyrelsen i Dansk Selskab for Fysioterapi administrerer midlerne og træffer endelig beslutning om tildeling af midler.
Bestyrelsens afgørelser kan ikke påklages.

